صدر ټرمپ او صدر اردوان د امریکې او ترکي ترمنځ په مسلو خبرې وکړې خو پرمختگ یې نه دی کړی
د ترکي صدر اردوان په داسې حال کې د امريکا په سفر دی چې په شام کې د کردانو په ضد د پوځي يرغل په سر د ترکي په ضد د امريکې په کانګرېس کې سخت غبرګون پورته شوې وو
واشنگټن — د امريکې صدر ډانلډ ټرمپ په وایټ هاوس کې د ترکي صدر رجپ طیب اردوان تود هرکلی وکړو او دواړو صدرانو د دواړو هېواودنو ترمنځ په موجوده شخړو خبرې وکړې خو د مسلو په هواري یې څه پرمختگ وه نکړو. ترک صدر په د اسې حال کې د امریکې سفر وکړو چې د ترکي او امريکې ترمينځه تاؤ تريخوالی زيات شوی دی. د ښاغلي اردوان د هرکلي په وخت صدر ټرمپ وویل، "مونږه له يوې مودې راهسې ملګري يوو، نزدې له لومړۍ ورځې نه." د دواړو ملکونو مشرانو ژمنه کړې ده چې خپل مينځي تجارت به 100 اربه ډالرو ته رسوي چې د موجوده تجارت نه به درې چنده زيات وي. صدر ټرمپ ووېل، ""زمونږه ملګرتيا ډېره ګټه وره ده، او مونږه به دا نوره هم غزو، مونږه به د خپل روښانه مستقبل او خوشحالۍ په خاطر د يو بل سره نېغ په نېغه سفارتکارۍ له وده ورکو، چې ګتې به يې زمونږه د دواړو هېوادونو اولس ته وي". د ترکي صدر اردوان په داسې حال کې د امريکا په سفر دی چې په شام کې د کردانو په ضد د پوځي يرغل په سر د ترکي په ضد د امريکې په کانګرېس کې سخت غبرګون پورته شوې وو، چرته چې اوس هم پخه ډزبندي نه ده عملي شوې او دغه يوه لويه ستونزه ده، کردان د داعش په ضد جنګ کې د امريکې کلک ملاتړي وو چې ترکي يي ترهګر ګڼي. صدر اردوان په شام کې د کردانو په ضد د ترکي د پوځي عملياتو ودرولو په اړه پوښتنه رد کړه چې صدر ټرمپ ترې کړې وه، او وېې وېل، " لومړی مونږه له د دې دوه څيزونو په مينځ کې فرق په ډاګه کول دي، لومړی خو دا چې د کردانو سره زمونږه هېڅ لانجه نشته، زمونږه مسله د ترهګر تنظيمونو سره ده، چې پکې ځينې د کردانو تنظيمونه هم دي". د امريکا او ترکي ترمينځه د وړاندې نه هم اړيکې د تاؤ تريخوالي ښکار وې خو په شام کې پوځي عملياتو په سر د دواړو هېوادونو ترمينځه تعلقات نور خراب شوي دي. هرڅه که امريکا او ترکي دواړه ناټو غړي هېوادونه دي خوڅيړونکي وايې د خپل امنيت لپاره ترکي د امريکا په ځاې په روس زيات باور کوي او په وروستيو کې يې د روس نه د S400 ميزايلي دفاعي نظام هم اخستلی چې امريکا پرې سخت غبرګون ښودلی. مېکس هاف مېن د سنټر فار امرېکن پروګرېس څيړونکی دی وايې، "صدر اردوان به يو وارې بيا ځان يواځې اوګڼي او بيا به د امريکې په ځای د روس صدر پوټن له ورځي او ورته به وايې چې دی هم په ده د کاروبار باور کوي او دی يې د يو ښه مشر په څېر خوښ دی".، صدر اردوان په داسې وخت کې د امريکا په سفر دی چې دلته په امريکا کې دصدر ټرمپ په ضد مواخذه د کانګرس د بندو دروازو په ځای په لومړي ځل په ښکاره ډول پېل شوې ده. او بلخوا په شام کې د کردانو په ضد د پوځي عملياتو په ضد د سپينې ماڼۍ وړاندې احتجاجي مظاهرې هم شوي دي.